Eins og við vitum öll finnst mér óvæntar veislur
hallærislegar og of oft skipu- lagðar af fólki með slæman smekk
en Patrick hefur alltaf viljað þannig, auminginn,
svo ég held fyrir hann óvænta veislu í kvöld.
David, svona veislur krefjast tíma og skipulagningar.
Þegar ég hélt veislu með Casablanca-þema
fyrir fertugsafmæli móður þinnar varð ég að setja kameldýrin
í sóttkví í mánuð. -Já, David, þetta virðist óljóst
og gert á síðustu stundu. -Ég hef reyndar skipulagt þetta
í dágóðan tíma. Ég segi ykkur þetta bara núna
því ég veit að ekkert ykkar getur haldið leyndarmál.
Klukkan níu að morgni er of snemmt fyrir persónuárásir.
Ekkert ykkar veit hvernig Crows-myndin endar.
Þú sagðir mér það daginn sem þú komst heim.
Þú lést mig fá handritið. -Þið lofuðuð bæði að þegja
svo það var rétt hjá David að treysta ykkur ekki.
Já, þetta er ástæðan fyrir því að ég vil ekki segja ykkur
að það verður meira óvænt í kvöld. Ég bauð foreldrum Patricks.
Guð minn góður, David! -Spennandi fréttir!
Hittir foreldrana. Það er stórt skref.
Já, þetta fer sannarlega áfram á hræðilega miklum hraða.
Kærar þakkir, við höfum það frábært.
Ég mun bara halda þetta eina óvænta partí
svo kvöldið verður að vera óvænt. Það munu flæða tár.
Jafnvel þótt þau verði bara úr mér. Skilið?
Hvernig endaði hún aftur? Eins og Crowmageddon?
Crowpocalypse en þú fréttir það ekki frá mér.
Þetta er stórmál, Johnny. Að hitta foreldra kærasta
besta vinar míns í fyrsta sinn. Mér þykir mjög vænt um
að þú hafir viljað deila þessari stund með mér.
Ég bað þig þrisvar sinnum að slá garðinn, Roland.
Það að þú sért hérna er meira þín ákvörðun en mín.
Halló. -Hæ.
Hæ. -Þið hljótið að vera Brewer-hjónin.
Ég er Clint, þetta er konan mín, Marci.
En sérstök stund sem þetta er fyrir okkur öll.
Þú hlýtur að vera pabbi Davids. -Nei, nei, ég heyri þetta oft.
Það er fegurð Davids og andlitið á mér...
Ég er faðir Davids, Johnny Rose.
Johnny, gleður mig að kynnast þér. -Já, hæ.
Hæ. -Patrick segir mér að þú rekir mótelið.
Það er frekar eins og hann geri það gjaldþrota.
Við skemmtum okkur vel hér, er það ekki?
Jú, stundum. Roland, viltu fara og sækja
herbergislykilinn fyrir þau? -Þetta er mjög spennandi.
Ég býst við að við hittumst í kvöld. -Svo sannarlega.
Patrick hefur sagt okkur frá öllu sem þeir David gera.
Mér finnst ótrúlegt hversu langt þeir hafa náð.
Já, já, það er það en ég verð að viðurkenna
að ég hef haft mínar efasemdir um þá tvo.
Þessi er ekki jafnframsækinn og við hin.
Það er kynslóðamál hjá honum. -Ég átti við búðina, Roland.
Að blanda saman viðskiptum og ást getur stundum verið erfitt.
Ég missti af því síðasta sem þú sagðir.
Þú vissir að þeir væru líka í viðskiptum saman, ekki satt?
Við vissum þann hluta. -Í alvöru? Það virtist nefnilega
eins og þið hefðuð komist að einhverjum sláandi upplýsingum.
Sagði ég eitthvað rangt? -Ég held að við förum bara
í herbergið og búum okkur undir það óvænta í kvöld. -Einmitt.
Leiðréttu mig ef ég hef rangt fyrir mér, Johnny,
en það virtist dálítið eins og þau vissu ekki
að sonur þeirra væri í sambandi með David.
Þú lítur sérstaklega fersklega og myndræn út í dag, mamma.
Takk fyrir, Alexis. Kannski það séu
frábæru fréttirnar mínar. Ég fann tekjustreymi
sem lofar góðu til að hjálpa til við fjármögnun á tapinu
sem við urðum fyrir með Kabarett.
Hvert væri það? -Samkvæmt útvarpinu er falleg,
lítil læknastöð í Elm Grove. Ef eitthvert okkar,
til dæmis þú eða faðir þinn, tæki þátt í nokkrum
áhrifalausum rannsóknum gætum við fengið
meira en 200 dali á viku. -Eða þú gætir grætt
2000 dali á einum degi. -Hvaða próf er það?
Ég á við aðdáendaráðstefnu sápuóperunnar sem er í dag.
Ég leit á dagatalið þitt og veit að þú ert í fríi.
Ég vinn að heiman. -Ég hef þegar keypt bás,
nafnið þitt er á vefsíðunni og ég prentaði út
allar þessar myndir af þér til að árita.
Ég mun auðvitað taka umboðslaun.
Alexis, það er góð ástæða fyrir því að ég hef forðast
svona ráðstefnur hingað til. Að mæta, taka mynd með fullt af
fölu, sveittu salamöndrufólki... Ég er ekki alveg komin á botninn.
Þetta er spurning um sjálfsvirðingu.
Þú lékst í auglýsingu fyrir fullorðinsbleiur!
Í Japan!
Með Kabuki-farða! -Sem fjölmiðlafulltrúinn þinn
stíg ég niður fæti hér. Við gerum þetta.
Þú þarft á peningunum að halda og svona fáum við þá.
Sjá þig.
Allt í lagi, en við verðum með öryggisorð
ef hópur ósamhverfra andlita verður of mikið fyrir mig.
Samþykkt. Ég set bílinn í gang.
Ég sagði Patrick að það væri salmonellufaraldur á kaffihúsinu
svo hann kemur ekki hingað fyrr en ég segi honum það í kvöld.
Er mögulegt að þú gætir kannski valið lygi sem lætur kaffihúsið
ekki virðast brjóta reglur heilbrigðiseftirlitsins?
Mér finnst þetta frekar gott. -David, þú sagðist bara
ætla að vera í hálftíma. -Hljópstu hingað, hr. Rose?
Nei, ég fékk mér bara góðan göngutúr.
Ég er að skoða staðinn fyrir partíið.
Af hverju, hvað er í gangi? -Ég tékkaði mömmu og pabba
"þú veist hvers" inn. -Ha? Þau eiga ekki
að koma hingað fyrr en eftir 11 mínútur. -Engar áhyggjur.
Ein spurning. Þau vita að þið Patrick
eruð í sambandi, ekki satt? -Auðvitað. Af hverju ættu þau
ekki að vita það? -Þau vita sannarlega
að þið séuð viðskiptafélagar. Málið er bara að ef ég man rétt
var Patrick einu sinni trúlofaður konu svo...
Allt í lagi, hvað sagðirðu? -Ekkert! Ekkert.
Það er frekar hvernig þau brugðust við þegar ég
kom inn á þá staðreynd að þið væruð í sambandi.
Þau virtust dálítið hissa. -Hissa?
Í uppnámi. -Í uppnámi?
David, þau vita þetta, er það ekki?
Auðvitað vita þau þetta! Ég hefði ekki beðið þau
að koma hingað ef ég héldi ekki að þau vissu að við værum
í sambandi. Þau hringja oft í búðina.
Halda þau kannski að ég sé bara viðskiptafélagi hans?
Mögulega. -Já.
Guð minn góður. Allir að róa sig!
Enginn segir neitt við neinn. -Það hljómar eðlilega.
Hvað sagði ég?
Ýmislegt sem búast má við: Aðdáendurnir vilja annaðhvort
fá áritaða mynd, mynd og handaband
eða mynd af þér eða með þér. -Það er eðlilegt.
Ef þeir biðja um myndir af fótunum á þér...
Hailey, þú hefur verið hjálpleg. Ef ég gæti fengið smástund
ein með dóttur minni... -Líka fjölmiðlafulltrúa.
Takk fyrir. -Alexis, elskan mín, þetta er jafnslæmur tími
og hver annar til að segja þér að það sé myrk hlið
á iðnaði mömmu og ég hef reynt að vernda þig fyrir henni
allt þitt líf. -Þú fórst með mig
á Playboy-setrið þegar ég var sjö ára.
Þú skemmtir þér konunglega í barnahellinum þar.
Þetta, Alexis, er dálítið sem þú ættir ekki að sjá.
Leikarar að selja áritanir fyrir peninga í gleðisnauðum
ráðstefnuhúsum. Nei, við þurfum að fara héðan.
Hvað er í gangi? -Þetta er Gloria Gregson.
Hver er Gloria Gregson? -Hver er Gloria Gregson?
Hún hefur bara leikið Grace í Touched With Grace í 37 ár.
Konan á 17 Emmy-verðlaun fyrir að leika æsta hjúkku
sem læknar fólk með kynferðislegri snertingu.
Ég get ekki látið hana sjá mig á svona stað.
Komdu. -Moira?
Nei! Er þetta... Gloria Gregson?
Elskan, vá, þú ert gullfalleg. Ég er svo ánægð með
að þú sért hérna, elskan. Ég er venjulega eina stóra nafnið
sem mætir á svona. -Ég er líka hissa
á nærveru minni hér. -Ég er Alexis Rose.
Fjölmiðlafulltrúi Moiru og dóttir hennar.
Dóttir? Frekar eins og systir.
Til hamingju með afmælið. Blómin eru handa þér.
Pítsan er hádegismaturinn minn. Hæ. -Hæ.
Hvernig er í búðinni? -Hún þrífst.
Það sem mikilvægara er er hvernig þú hafir það.
Hefurðu fengið símtöl frá fjölskyldu eða vinum?
Já, ég talaði við foreldra mína fyrir skömmu.
Þeir skruppu í frí yfir helgina svo þeir náðu ekki
að spjalla lengi en... -Sagðirðu þeim frá kvöldmatnum?
Þeir voru bara að koma að hótelinu sínu
svo þeir urðu að hætta. -Talandi um foreldra þína
hef ég verið að átta mig á því að ég held að ég hafi aldrei
talað við þá utan vinnunnar. Er það skrítið?
Ég er viss um að þú hefur gert það.
Já, þeir vita af mér, ekki satt? -Auðvitað vita þeir af þér.
Hvað meinarðu? -Þeir vita af okkur, ekki satt?
David, ég hef viljað segja þeim frá okkur.
Ég hef það virkilega. Ég beið bara eftir að gera það
í eigin persónu en svo fór ég ekki heim í fríinu
og mér leið svo vel með þér og fjölskyldunni þinni...
Já, ég býst við...
Allan þennan tíma héldu foreldrar þínir bara
að þeir töluðu við viðskiptafélaga þinn?
David, ég veit að foreldrar mínir eru gott fólk...
en ég losna bara ekki við þann ótta
að það séu einhverjar líkur á að þetta gæti breytt öllu.
Þeir gætu séð mig öðruvísi eða komið öðruvísi fram við mig.
Ég mun gera þetta um leið og ég hitti þá næst.
Það sem þú þarft að gera er mjög persónulegt
og dálítið sem þú ættir bara að gera á eigin forsendum.
Þess vegna kom ég með par heim einn daginn í háskóla
og sagði foreldrum mínum að sætta sig við það.
Ég tek stjórnina, David. Ég vil hafa stjórn
á öllu í lífi mínu, þú veist það.
Þú ert í uppnámi. Ég væri það líka.
Já, það er ekki út af þessu.
Þú munt hlæja sjálfan þig út úr skápnum með þessu.
Manstu að þú hefur alltaf viljað óvænta veislu?
David, ég held að það sé ekki svona sem þær virka.
Hluti af því óvænta var að bjóða foreldrum þínum. -Ha?
Ég geri mér grein fyrir að það voru mikil mistök.
Ég hefði átt að tala við þig.
Ég gæti bara verið viðskiptafélagi í kvöld ef það hjálpar.
David, þú getur ekki gert það. Við eigum það inni
að ég segi þeim þetta. Ég vil að þeir viti þetta.
Kannski þetta sé blessun í dulargervi.
Er þetta á kaffihúsinu? -Já, salmonellan var gabb.
Hæ, frú Brewer og herra Brewer. Ég er David Rose.
David, komdu inn. -Takk fyrir.
Ég kom með ýmislegt úr búðinni til að bjóða ykkur velkomin.
Húðmjólkin kláraðist svo ég kom með aukavararsalva.
Takk fyrir, David. -Ég vildi bara koma
og biðjast afsökunar á óheppilegum misskilningi.
Ertu þá ekki í sambandi með syni okkar?
Jú, ég er það sannarlega. Ég var meira að meina
hvernig þið komust að því. -Gerðum við eitthvað, David?
Afsakaðu? -Hættu, elskan.
Nei, ég vil spyrja. Heldurðu að ef við hefðum gert
eitthvað öðruvísi væri Patrick enn...
Ég skil að þessar fréttir geta komið sem áfall
en hann er enn sama manneskjan og hann á afmæli og...
David, við erum ekki í uppnámi yfir að Patrick sé hommi. -Nei.
Guð minn góður, allt í lagi. Ég hélt í smástund þarna
að allt færi á versta veg. -Það er sú tilhugsun
að Patrick hafi ekki fundist hann geta komið
og rætt þetta við okkur...
Var það vegna þess að við vorum svo náin Rachel?
Hæ. -David.
Hæ, hæ, Clint og Marci, ég sé að þið hafið hitt son minn.
Hvernig hefurðu það, David? Hamingjusamur, vona ég.
Því þegar allt kemur til alls skiptir það eitt máli, ekki satt?
Pabbi, þetta er í lagi. Þau eru sátt við
að Patrick sé hommi. -Gott, gott, þá þarf engum
að líða illa yfir hvernig þessar upplýsingar bárust.
Hvað gerum við núna? Förum ekki í partíið?
Ég vil ekki að honum líði illa. -Jú, jú, við förum í partíið.
Patrick ætlar sér að segja ykkur þetta í kvöld.
Ég held að besta afmælisgjöfin sem við gætum gefið honum núna
væri að halda honum bara inni í skápnum þangað til.
Ég veit að þetta kom rangt út en við skiljum þetta öll,
er það ekki? -Allt í lagi.
Allt í lagi. -Já.
Sem leikkonur þurfum við að gera hvað sem er
til að lifa af. Það er ástæðan fyrir því
að ég fer á ráðstefnurnar. Ég fer á tug á ári.
Ég trúi því varla enn. -Trúir þú því að það er þess vegna
sem ég á vínekru á S-Frakklandi? Þú hefur kannski smakkað vínið,
Touched With Grapes? -Guð minn góður, átt þú það?
Við notuðum það í sangríu því það var ódýrt og gott.
Peningarnir þurrka út vandræðin sem maður finnur e.t.v. fyrir
með því að notfæra sér útlimi sína fyrir 20 dala seðil?
20 dali? Ég rukka 50 dali. Bara til vonar og vara
er ég í sandölum opnum í tána. Elskan, ég eyddi tíma mínum
í að eltast við hlutverkin og hafa áhyggjur af því
hvað fólki fannst um mig. Það var mjög þreytandi.
Ekki lengur. Þessar ráðstefnur eru himnasending.
Það er frelsi í að sleppa takinu, Moira.
Alexis, gerum þetta áður en ég skipti um skoðun.
Ertu viss? Ég vil ekki að þér finnist ég hafa
neytt þig út í eitthvað. -Ég er viss.
Eins og Gregson sagði ætti ég að mjólka þetta
svo við drífum í þessu. Ég þarf að hitta aðdáendur!
Allt í lagi, svona verður þetta. Hálf mínúta á hvern,
verið með miðana tilbúna eða þið farið aftast í röðina.
Nei, hún gefur ekki upp atburðarás í Sunrise Bay.
Ef þið viljið fætur eru það 75 dalir fyrir annan
og 150 fyrir báða.
Hann kemur! Hann kemur!
Kemur hann? Hann kemur.
Eruð þið tilbúin með ljósin? Við segjum líka "óvænt"
því "til hamingju með afmælið" varð of langt og við
náðum því ekki nógu vel á æfingunni. -Allt í lagi.
Frábært.
Óvænt! -Jeminn eini. David! Ég hélt að við ætluðum
að fara út að borða. -Til hamingju, Patrick!
Hvað er í gangi? Ég hélt að þið væruð ekki í bænum.
Við erum það ekki! -Við erum bara svo ánægð með
að fá að vera með. -Vinur þinn er yndislegur.
Já, ég er bara ánægður með að þið hafið getað komið,
herra og frú Brewer. Ég ætti að láta ykkur um
að spjalla saman og eyða tíma með syni ykkar.
Ég vil samt mæla með krabbakökunum.
Ég pantaði of margar og þær eru rándýrar.
Gæti ég aðeins rætt við... -Ekkert mál.
Hvað ef þau bregðast ekki við eins og ég held?
Þá verð ég til staðar. Við komumst saman í gegnum það.
Allt í lagi, ég elska þig. -Ég elska þig.
Ég er mjög hissa.
Við elskum þig svo mikið. -Ég elska ykkur líka en...
Hvað? -Það er dálítið sem ég hef ætlað að segja.
Þú getur sagt okkur hvað sem er. -Elskan, leyfðu honum að tala.
Já, ég býst við að þetta komi ekki eðlilega.
David... -Hann virðist vera frábær félagi, elskan.
Marci. -Viðskiptafélagi.
Já, hann er það. Hann er líka frábær maki.
Við erum saman. David er kærastinn minn.
Ég hef aldrei á ævinni verið hamingjusamari
og ég vona bara að þið getið sætt ykkur við það.
Þú ert það eina sem skiptir okkur máli í heiminum.
Ef David gerir þig hamingjusaman skiptir það eitt okkur máli.
Pabbi? -Mér líkar við hann. Mér líkar mjög vel við hann.
Mér líka. -Ég skil ekki fatavalið hjá honum en...
Þú gerir það með tímanum.
Ég vissi ekki hvernig ég ætti að segja ykkur þetta.
Við erum bara ánægð með að þú hafir loks gert það.
Til hamingju með daginn, elsku strákurinn minn.
Takk fyrir.
Ég veit að þú ert pirraður yfir að partíið hafi svo ekki
komið á óvart en þetta gæti hafa verið eitt besta kvöld
lífs míns. -Ég býst við að það bæti fyrir
þá staðreynd að það hafi enginn borðað krabbakökurnar.
Hversu lengi hafa þau vitað það? -Afsakaðu?
Foreldrar mínir. Hversu lengi hafa þeir
vitað af okkur? -Ég veit ekki hvað þú átt við.
David, ég þekki foreldra mína. Þeir eru ekki góðir leikarar.
Þeir vissu af okkur, ekki satt? -Pabbi minn gæti hafa
sagt þeim þetta en hann hélt að þeir vissu það...
Gjafakarfan sem þú gafst þeim og ég vona að þú hafir greitt
kom því ekkert við að þú reyndir að gera þetta allt betra, er það?
Þetta var bara sóðalegur dagur og ég reyndi að finna
út úr þessu og gera allt gott aftur.
Þú gerðir allt gott.
Ég vil ekki skemma stundina en ég þarf að læsa eftir fimm.
Einmitt.
Íslenskur texti: Eva Hjaltalín Ingólfsdóttir